COVID-19 mban larg nga qendrat e votimit vullnetarët e moshuar
Pandemia po mban larg nga qendrat e votimit të moshuarit amerikanë që dalin vullnetarë për të ndihmuar gjatë zgjedhjeve
Disa amerikanë të moshuar, që zakonisht dalin vullnetarë për të punuar në qendrat e votimeve, thonë se do të qëndrojnë në shtëpi si rezultat i rrezikut nga koronavirusi. Të moshuarit janë në pjesën më të rrezikuar të popullatës nga koronavirusi dhe kjo ka gjasa që të ketë një ndikim në zgjedhjet e nëntorit. Ndikimi mund të mos jetë vetëm mbi pjesëmarrjen në votime, por gjithashtu edhe tek qendrat e votimit, sepse ato varen nga punonjës vullnetarë. Më shumë hollësi sjell korrespondentja e Zërit të Amerikës Valentina Vasilyeva. 65-vjeçarja Elizabeth Slanda nga Arlingtoni në shtetin Virxhinia, ka dalë vullnetare për tre dekada me radhë në qendrat e votimit. Për të kjo është një traditë familjare pasi edhe nëna e saj ka ndihmuar në qendrat e votimit. E dalë në pension në vitin 2011, zonja Slanta po priste me padurim për të kontribuar në zgjedhjet e nëntorit, por ajo rezultoi pozitive me koronavirus në muajin mars. thotë ajo. Virusi e goditi atë rëndë. Për tre javë të gjata, ajo ishte në shtëpi duke luftuar me ethet. Ajo ende vuan nga efektet e virusit. Asaj ende nuk i është rikthyer nuhatja dhe i kanë rënë flokët. Së fundmi ajo vendosi që derisa të marrë fund pandemia, ajo nuk do të dalë vullnetare në votime. “I dërgova një email përgjegjësit në zonën time, bashkëshortja e të cilit ka probleme imuniteti dhe me ta jeton edhe vjehrra, dhe i thashë se nuk mund të dal vullnetare në zgjedhjet që vijnë. Ai mu përgjigj se as ai nuk do të punonte si rezultat i situatës”, thotë ajo Kur zonja Slanta punoi në qendrën e votimit për zgjedhjet paraprake në mars, atëherë ende nuk ishin vendosur masa të rrepta mbrojtëse. Maskat e fytyrës në ambjentet e brendshme nuk ishin të detyrueshme dhe distancimi fizik nuk u mor seriozisht. Por situata ka ndryshuar, thotë një tjetër punonjëse e qendrës së votimit. Emily Landsman thotë se ka në plan të dalë vullnetare për zgjedhjet e nëntorit. , thotë ajo. Megjithatë ajo thotë se është e shqetësuar. Ajo është vullnetare në qendrën më të madhe të votimit në Arlington, ku janë regjistruar 6 mijë votues. Por ajo është e vendosur të bëjë detyrën e saj, sepse në fund të fundit, thotë ajo, dikush duhet ta bëjë këtë punë. Sipas të dhënave nga Komisioni për Asistencën e Zgjedhjeve në Shtetet e Bashkuara, në vitin 2018 rreth 58 përqind e punonjësve në qendrat e votimit ishin të moshës mbi 60-vjeçare. Kjo grupmoshë është më e rrezikuara nga koronavirusi. Nëse zyrtarët lokalë të zgjedhjeve nuk gjejnë vullnetarë të rinj, zgjedhjet e nëntorit mund të jenë të ndërlikuara, thotë Ryan Pierannunzi me Qendrën për Zgjedhje të Drejta. , thotë ai. Një përpjekje po bëhet për të tërhequr studentët që të dalin vullnetarë në qendrat e votimit. Ekspertët thonë se nuk është aq e thjeshtë për të bindur të rinjtë. Puna në qendrat e votimit kërkon zakonisht 12 orë shërbim dhe ka shumë përgjegjësi dhe stres. Qendrat e votimit i paguajnë punonjësit. Kompensimi varet nga një shtet në tjetrin dhe shkon nga 14-15 dollarë në orë. Kjo mund të shërbejë si nxitje për disa studentë të papunë, besojnë drejtuesit. Por, pyetja qëndron nëse do të ketë vullnetarë të mjaftueshëm për qendrat e votimit në zgjedhjet e nëntorit.